OpenLLM-France/wikimedia huggingface dataset:
# TP d'Or 1983

Els premis TP d'Or 1983 foren entregats a l'Hotel Scala Melià Castilla de Madrid el 17 de febrer de 1984 en un actepresentat per Jesús Hermida.
| Categoria | Programa | Persona | Resultat |
| Actor | Anillos de oro | Imanol Arias | Guanyador |
| Actor | Anillos de oro | Xabier Elorriaga | 2n classificat |
| Actor | Anillos de oro | José María Rodero | 3r classificat |
| Actriu | Anillos de oro | Ana Diosdado | Guanyadora |
| Actriu | Anillos de oro | Aurora Redondo | 2a classificada |
| Actriu | Sonatas | María Asquerino | 3a classificada |
| Presentador | Estudio abierto | José María Íñigo | Guanyador |
| Presentador | Su turno | Jesús Hermida | 2n classificat |
| Presentador | Informe semanal | Ramon Colom Esmatges | 3r classificat |
| Presentadora | Buenas noches | Mercedes Milà | Guanyadora |
| Presentadora | Un, dos, tres... responda otra vez | Mayra Gómez Kemp | 2a classificada |
| Presentadora | Españoles i El arte de vivir | Victoria Prego | 3a classificada |
| Personatge més popular | La tarde | Pepe Navarro | Guanyador |
| Personatge més popular | Un, dos, tres... responda otra vez | La Bombi (Fedra Lorente) | 2n classificat |
| Personatge més popular | Un, dos, tres... responda otra vez | Raúl Sender | 3r classificat |
| Sèrie Nacional | Anillos de oro | Anillos de oro | Guanyadora |
| Sèrie Nacional | El jardín de Venus | El jardín de Venus | 2n classificat |
| Sèrie Nacional | Los desastres de la guerra | Los desastres de la guerra | 3r classificat |
| Sèrie Estrangera | Fama | Fama | Guanyadora |
| Informatius i d'actualitat | Vivir cada día | Vivir cada día | Guanyadora |
| Informatius i d'actualitat | Informe semanal | Informe semanal | 2n classificat |
| Informatius i d'actualitat | La clave | La clave | 3r classificat |
| Divulgatiu i cultural | Más vale prevenir | Más vale prevenir | Guanyadora |
| Divulgatiu i cultural | Un mundo para ellos | Un mundo para ellos | 2n classificat |
| Divulgatiu i cultural | El arca de Noé | El arca de Noé | 3r classificat |
| Infantil i juvenil | Dabadabada' | Dabadabada' | Guanyadora |
| Infantil i juvenil | Barrio Sésamo | Barrio Sésamo | 2n classificat |
| Infantil i juvenil | Los pitufos | Los pitufos | 3r classificat |
| Musical i entreteniment | Un, dos, tres... responda otra vez | Un, dos, tres... responda otra vez | Guanyadora |
| Musical i entreteniment | Buenas noches | Buenas noches | 2n classificat |
| Musical i entreteniment | Estudio abierto | Estudio abierto | 3r classificat |
| Anunci | Renault 18 | Renault 18 | Guanyadora |
| Anunci | Codorníu | Codorníu | 2n classificat |
| Anunci | Seat | Seat | 3r classificat |

## Referències

* ↑ TP de Oro (12): 1983, tres anillos de oro
* ↑ TP de Oro 1983 a IMDB
* ↑ Los premios TP, El País, 28 de febrer de 1984
# Takapoto

Takapoto és un atol de les Tuamotu, a la Polinèsia Francesa. Administrativament és una comuna associada de la comuna de Takaroa. Geogràficament forma part del grup d'illes del Rei Jordi. Està situat al nord de l'arxipèlag, a 9 km al sud-oest de Takaroa i a 560 km al nord-est de Tahití.

## Geografia

Té una forma ovalada de 20 km de llarg i 6 d'ample, amb una superfície emergida de 13 km² més 10 km² d'esculls. La llacuna interior de 81 km² és tancada sense cap pas practicable a l'oceà, però l'aigua es renova per canals submarins i resulta bastant salada.
La vila principal és Fakatopatere, situada a l'illot més gran on hi ha també un aeròdrom. La població total era de 521 habitants al cens del 2002. Les activitats principals són la pesca, la producció de copra i el cultiu de perles. En aquest atol es troba la més cèlebre de les ostres de perla negra, la pinctada margaritifera.

## Història

El nom Takapoto vol dir «mentó curt», per ser de dimensions una mica més petites que Takaroa. S'hi troben més de 22 maraes, antics temples polinesis. Un dels més destacats es troba a l'entrada de Fakatopatere on antigament una jove era sacrificada cada cinc anys al déu Matapo. Va ser anomenat Sondre Grondt (Sense Fons) per Jacob Le Maire (1616), Schadelijk (Perniciosa) per Jacob Roggeveen (1722) i Spiridoff per Otto von Kotzebue (1816).

## Referències

* ↑ Dades de l'Institut de recherche pour le développement Arxivat 2012-07-28 at Archive.is
# Taumatina

La taumatina (en anglès Thaumatin) és un edulcorant baix en calories i també, sobretot, un modificador del sabor. És una proteïna natural.
Es va aïllar primer del fruit de la planta d'Àfrica occidental Thaumatococcus daniellii Bennett). Algunes de les proteïnes de la família de les taumatines són unes 2.000 vegades més potents que el sucre comú. El seu reragust és similar al de la regalèssia. La taumatina és molt soluble en aigua, estable a l'escalfament i estable en condicions àcides.

## Paper biològic

La taumatina es produeix en la planta Thaumatococcus daniellii com a resposta a l'atac de virus de les plantes. Algunes taumatines inhibeixen el creixement de les hifes i esporulació dels fongs (in vitro). Proteïnes similars a la taumatina es troben a les olives de l'olivera.

## Producció

Els fruits de Thaumatococcus daniellii localment es cultiven a l'Àfrica i els fruits presenten un aril que és on es concentra la taumatina.
L'ús de la taumatina com edulcorant està aprovat a la Unió Europea (E957), Israel, i Japó. Als Estats Units és considerat oficialment com a agent saboritzant segur (FEMA GRAS 3732).

## Referències

* ↑ Green C «Thaumatin: a natural flavour ingredient». World Rev Nutr Diet, vol. 85, 1999, pàg. 129–32. DOI: 10.1159/000059716. PMID: 10647344.
* ↑ Herrera-Estrella L, Ruiz-Medrano R, Jimenez-Moraila B, Rivera-Bustamante RF «Nucleotide sequence of an osmotin-like cDNA induced in tomato during viroid infection». Plant Mol. Biol., vol. 20, 6, 1992, pàg. 1199–1202. DOI: 10.1007/BF00028909. PMID: 1463856.
* ↑ Palomares O, Alcántara M, Quiralte J, Villalba M, Garzón F, Rodríguez R «Airway disease and thaumatin-like protein in an olive-oil mill worker». N. Engl. J. Med., vol. 358, 12, March 2008, pàg. 1306–8. DOI: 10.1056/NEJMc0707778. PMID: 18354115.

## Bibliografia

* Higginbotham JD. Gelardi RC, Nabors LO. Alternative sweeteners. Nova York: M. Dekker, Inc, 1986. ISBN 0-8247-7491-4.
* Higginbotham J, Witty M. Thaumatin. Boca Raton: CRC Press, 1994. ISBN 0-8493-5196-0.
Viccionari
# Teatre Talia (València)

El Teatre Talia de València està ubicat al número 31 del carrer dels Cavallers de la capital del Túria. L'edifici, propietat de la Casa dels Obrers de Sant Vicent Ferrer, té 100 anys d'història. En virtut d'un conveni, l'espai és gestionat des de 1992 per Teatres de la Generalitat Valenciana. La sala disposa de 243 butaques fixes, 62 llotges al primer pis, 48 butaques d'amfiteatre i 36 llotges al segon pis.

## Enllaços externs

* Notícia: El Teatre Talia fa 100 anys
# Suslic del Caucas

El suslic del Caucas (Spermophilus musicus) és una espècie de rosegador de la família dels esciúrids. És endèmic dels vessants septentrionals del Caucas, a Rússia. S'alimenta de les parts vegetatives de les plantes i, rarament, animals. Els seus hàbitats naturals són els prats i pastures alpins i les estepes poblades de cereals i artemísies. Està amenaçat per la desaparició dels recursos hídrics i la destrucció del seu entorn per l'expansió de la ramaderia.

## Referències

* ↑ Tsitsulina, K. Spermophilus musicus. UICN 2008. Llista Vermella d'espècies amenaçades de la UICN, edició 2008, consultada el 3 novembre 2015.
Espècies vivents d'esciúrids :
Regne: Animalia · Embrancament: Chordata · Classe: Mammalia · Ordre: Rodentia · Subordre: Sciuromorpha :
Callosciurinae :
Ratufinae :
Sciurillinae :
Sciurinae :
Xerinae :
Categoria :
# Martin Chalfie

Martin Chalfie (Chicago, Estats Units 1947) és un científic i professor universitari nord-americà guardonat amb el Premi Nobel de Química l'any 2008 pels seus treballs sobre la proteïna verda fluorescent.

## Biografia

Va néixer l'any 1947 a la ciutat de Chicago, població situada a l'estat d'Illinois. Va estudiar neurobiologia a la Universitat Harvard i posteriorment fou professor de la Universitat de Colúmbia.

## Recerca científica

Interessat en el desenvolupament i funcions de les neurones, ha realitzat importants experiments a partir del nematode Caenorhabditis elegans. Així mateix, amb el descobriment de la proteïna verda fluorescent (GFP) per part del japonès Osamu Shimomura aconseguí, juntament amb Roger Yonchien Tsien, estudiar els fenòmens biològics d'aquesta proteïna mitjançant la coloració de les cèl·lules.
L'any 2008, juntament amb Shimomura i Tsien, fou guardonat amb el Premi Nobel de Química pels seus estudis sobre la GFP.

## Enllaços externs

* «Martin Chalfie» (en anglès). The Nobel Prize. The Nobel Foundation.
# Sextant

«Sextant» té aquests significats:
* Instruments:
** Sextant (instrument de mesura), instrument que permet mesurar angles entre dos objectes tals com dos punts d'una costa o un astre
** Sextant astronòmic, sextant de grans dimensions que s'usa fonamentalment per mesurar les posicions de les estrelles
** Sextant Bris o mini-sextant Bris, petit dispositiu de mesura d'angles usat en navegació astronòmica
* Sextant (moneda), moneda fraccionària romana
* Constel·lació del Sextant, constel·lació equatorial que va ser introduïda el segle xvii per Johannes Hevelius.
Viccionari
# UCI Àfrica Tour

L'UCI Àfrica Tour és un conjunt de curses ciclistes que es disputen a l'Àfrica. Forma part dels Circuits continentals de ciclisme i té lloc entre octubre i setembre de l'any següent. A patir de l'edició del 2015 es recupera la disputa per anys naturals.
Això es tradueix en diverses classificacions: una d'individual, una per equips i dues per països.
La primera edició es disputà el 2005.

## Principals Curses

| Nom de la cursa | País | Categoria |
| Tropicale Amissa Bongo | Gabon | 2.1 |
| Gran Premi Chantal Biya | Camerun | 2.2 |
| Tour de Faso | Burkina Faso | 2.2 |
| Tour de Ruanda | Ruanda | 2.2 |
| Volta a Egipte | Egipte | 2.2 |
| Mzanzi Tour | Sud-àfrica | 2.2 |
| Volta al Marroc | Marroc | 2.2 |

## Palmarès

| Temporada | Classificació individual | Classificació per equips | Classificació per països | Classificació per països sub-23 |
| 2005 | Tiaan Kannemeyer (RSA) | Team Barloworld-Valsir | Sud-àfrica | |
| 2005-2006 | Jeremie Ouedraogo (BUR) | Cycling Team Capec | Sud-àfrica | |
| 2006-2007 | Hassen Ben Nasser (TUN) | Team Barloworld | Sud-àfrica | Sud-àfrica |
| 2007-2008 | Nicholas White (RSA) | Team MTN | Sud-àfrica | Sud-àfrica |
| 2008-2009 | Dan Craven (NAM) | Team Barloworld | Sud-àfrica | Sud-àfrica |
| 2009-2010 | Abdelati Saadoune (MAR) | Team MTN Energade | Marroc | Eritrea |
| 2010-2011 | Adil Jelloul (MAR) | Groupement Sportif Pétrolier Algérie | Marroc | Sud-àfrica |
| 2011-2012 | Tarik Chaoufi (MAR) | MTN Qhubeka | Marroc | Eritrea |
| 2012-2013 | Adil Jelloul (MAR) | MTN Qhubeka | Eritrea | Eritrea |
| 2013-2014 | Mekseb Debesay (ERI) | MTN Qhubeka | Marroc | Eritrea |
| 2015 | Salaheddine Mraouni (MAR) | Skydive Dubai-Al Ahli Club | Marroc | Algèria |
| 2016 | Tesfom Okubamariam (ERI) | Nasr Dubai | Eritrea | Eritrea |
| 2017 | Willie Smit (RSA) | Bike Aid | Eritrea | Eritrea |
| 2018 | Joseph Areruya (RWA) | Sovac-Natura4Ever | Eritrea | Ruanda |
| 2019 | Daryl Impey (RSA) | ProTouch | Sud-àfrica | Eritrea |
| 2020 | Daryl Impey (RSA) | ProTouch | Sud-àfrica | Eritrea |
| 2021 | Biniam Girmay (ERI) | ProTouch | Sud-àfrica | Eritrea |
| 2022 | Biniam Girmay (ERI) | ProTouch | Eritrea | Eritrea |
| 2023 | Henok Mulubrhan (ERI) | Sidi Ali-Unlock Team | Eritrea | Ruanda |
| 2024 | | | |

## Enllaços externs

* Web oficial Arxivat 2008-12-29 a Wayback Machine.
# Pròsper

Pròsper és el nom dels següents personatges:
* Pròsper Adorno, home d'estat genovès.
* Pròsper d'Aquitània, escriptor eclesiàstic romà
* Pròsper de Bofarull i Mascaró, historiador i arxivista.
* Pròsper de Tarraco, bisbe de Tarraco.
* Pròsper de Verboom, marquès.
* Pròsper Martí i Descatllar, pedagog jesuïta.
# Paracuellos (còmic)

Paracuellos és un còmic autobiogràfic escrit i dibuixat per Carlos Giménez a partir del 1975, i que es basa en els seus propis records infantils i en els d'altres companys. Narra la vida d'uns nens de la postguerra franquista internats a les llars d'Auxili Social.
A Paracuellos l'autor ens conta la història de Pablito, un xiquet madrileny que viu a un orfenat de l'Auxilio Social a Paracuellos del Jarama durant els anys posteriors a la guerra civil espanyola.
La sèrie està formada per multitud de capítols autoconclusius i que, especialment en els primers àlbums, sols tenen en comú la situació: els orfenats de Falange durant els anys 40. En aquestos capítols vorem com els internats passaven gana i les relacions socials d'una institució fortament marcada pel nacionalcatolicisme.
Un dels personatges que més protagonisme té a l'obra, Pablito, està basat en el mateix autor, que com ell va viure a un orfenat d'Auxilio Social (el de Paracuellos que dona nom al còmic) i somiava en convertir-se en dibuixant de tebeos com el seu ídol, Juan García Iranzo, l'autor de El Cachorro.
Paracuellos ha estat publicada en sis volum de tapa dura per l'editorial Glénat, a més d'una edició en un sol volum publicada per De Bolsillo.
El primer volum de Paracuellos (publicat en França en 1980) li va valdre a l'autor el Premi a millor obra del 8e Salon International de la Bande Dessinée d'Angoulême, així com el tercer va ser elegida millor obra al Saló del còmic de Barcelona en 2000.

## Referències

* ↑ «Carlos Giménez anuncia que su historieta "Paracuellos" se convertirá en película» (en español). RTVE, 13-04-2011. [Consulta: 4 abril 2014]. «En ella aparecen anécdotas e historias de la vida diaria de los niños que vivían en los hogares de Auxilio Social en la postguerra franquista, una especie de orfanatos en los que el propio Giménez estuvo tras la muerte de su padre y la enfermedad de su madre»
* 1 2 3 4 «PARACUELLOS (1976, GIMENEZ)» (en castellà). Tebeosfera. Asociación Cultural Tebeosfera (ACyT), 2012. [Consulta: 15 maig 2022].

## Bibliografia

* González, Manu. Cómics de los 80: La década que lo cambió todo (en castellà). Look, 2018, p. 170-171. ISBN 978-8494826863.
# Trònion

Trònion (grec antic: Θρόνιον, llatí: Thronium) era la capital de la Lòcrida Epicnèmida, situada a 20 estadis de la costa i a 30 estadis d'Escarfea, a la riba del riu Boagri. Homer l'esmenta al Catàleg de les naus de la Ilíada. Estrabó la situa al mateix lloc, i diu que el riu Boàgrios normalment estava sec o era com un petit rierol.
Després va ser destruïda destruïda en part per un terratrèmol. A l'inici de la guerra del Peloponès, l'any 431 aC, els atenesos van ocupar Trònion, segons Tucídides. A la Guerra Sagrada la va ocupar Onomarc, cap dels focis, que va vendre els seus habitants com esclaus i repoblada amb focis. Escílax de Carianda ja diu que era una ciutat de la Fòcida. Les seves restes es troben al llogaret anomenat Paleokastro.

## Referències

* ↑ Homer. Ilíada, II, 533
* ↑ Smith, William (ed.). «Thronium». Dictionary of Greek and Roman Geography (1854). [Consulta: 27 gener 2021].
# Tresserra (Capolat)

Tresserra és una masia del municipi de Capolat (Berguedà) inclosa en l'Inventari del Patrimoni Arquitectònic de Catalunya. Es tracta d'una obra del s. XVIII, corresponent al moment de màxima explotació del camp català.

## Descripció

És una masia de planta rectangular coberta a dues aigües de teula àrab amb el carener perpendicular a la façana, orientada a ponent. L'edifici està estructurat en planta baixa i dues plantes superiors. Està situada en un desnivell, així a la façana principal només trobem dues alçades i als laterals, tres. Les obertures són petites, allindanades i disposades de forma periòdica. El parament és de pedres irregulars, de diverses mides sense treballar i unides amb morter.

## Referències

* 1 2 «Tresserra». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 4 febrer 2015].
# Tribu Shoalwater Bay

La tribu Shoalwater Bay és una tribu reconeguda federalment d'amerindis dels Estats Units a l'oest de l'estat de Washington als Estats Units. Són descendents de les tribus chinook Willapa, baix chehalis, i Willapa Hills. La tribu Shoalwater viu a la costa sud-oest de Washington al nord-oest del comtat de Pacific, als marges de la badia de Willapa on estat situats els 2.693 km² de la reserva índia Shoalwater Bay (46° 43′ 22″ N, 124° 01′ 33″ O﻿ / ﻿46.72278°N,124.02583°O﻿ / 46.72278; -124.02583) amb 70 habitants (cens dels Estats Units del 2000). La reserva és just a l'oest de Tokeland (Washington).
La llengua original de la tribu Shoalwater (molt probablement extingida) podria haver estat el baix chinook, una de les llengües chinook.

## Referències

* Shoalwater Bay Reservation and Off-Reservation Trust Land, Washington Arxivat 2020-02-11 at Archive.is United States Census Bureau

## Bibliografia

* Joseph C. Dupris, Kathleen S. Hill, William H. Rodgers, Jr.: The Si'lailo way: Indians, salmon, and law on the Columbia River, Durham: Carolina Academic Press 2006.
* Robert H. Ruby/John A. Brown: A Guide to the Indian Tribes of the Pacific Northwest, University of Oklahoma Press 1992, S. 191f.
* Wayne Suttles (Hrsg.): Handbook of North American Indians. Bd. 7: Northwest Coast. Smithsonian Institution Press, Washington D.C. 1990. ISBN 0-87474-187-4

## Enllaços externs

* Web de la comunitat Shoalwater Bay
* Tribu Shoalwater Bay
# Tribu Pointe-au-Chien

La tribu Pointe-au-Chien és una tribu reconeguda estatalment d'amerindis dels Estats Units, situada a les parròquies de Terrebonne i Lafourche, Louisiana. La tribu Pointe-au-Chien reclama ser descendent dels chitimacha; també creuen que són descendents d'altres tribus històriques situades a la regió, principalment els acolapissa, atakapes, i biloxis. La tribu té aproximadament 680 membres. En 1996 havien reclamat el reconeixement federal a la Bureau of Indian Affairs.

## Referències

* ↑ US Department of the Interior, List of Petitioners by State (as of July 31, 2012)

## Enllaços externs

* Informació sobre la tribu Pointe-au-Chien Arxivat 2021-01-24 a Wayback Machine.
* Louisiana's Pointe-au-Chien Tribe Struggles to Preserve Its Way of Life, Huffington Post, 06/16/2013.
# Tuïta

La tuïta és un mineral de la classe dels fosfats que pertany i dona nom al grup de la tuïta. Rep el seu nom en honor del professor Guangzhi Tu, de l'Institut de Geoquímica de l'Acadèmia Xinesa de les Ciències.

## Característiques

La tuïta és un fosfat de fórmula química Ca₃(PO₄)₂. Va ser aprovada com a espècie vàlida per l'Associació Mineralògica Internacional l'any 2001. Cristal·litza en el sistema trigonal. És un polimorfisme d'alta pressió de la merrillita.
Segons la classificació de Nickel-Strunz, la tuïta pertany a «08.AC: Fosfats, etc. sense anions addicionals, sense H₂O, amb cations de mida mitjana i gran» juntament amb els següents minerals: howardevansita, al·luaudita, arseniopleïta, caryinita, ferroal·luaudita, hagendorfita, johil·lerita, maghagendorfita, nickenichita, varulita, ferrohagendorfita, bradaczekita, yazganita, groatita, bobfergusonita, ferrowyl·lieïta, qingheiïta, rosemaryita, wyl·lieïta, ferrorosemaryita, qingheiïta-(Fe2+), manitobaïta, marićita, berzeliïta, manganberzeliïta, palenzonaïta, schäferita, brianita, vitusita-(Ce), olgita, barioolgita, whitlockita, estronciowhitlockita, merrillita, ferromerrillita, bobdownsita, chladniïta, fil·lowita, johnsomervilleïta, galileiïta, stornesita-(Y), xenofil·lita, harrisonita, kosnarita, panethita, stanfieldita, ronneburgita, tillmannsita i filatovita.

## Formació i jaciments

Va ser descoberta al meteorit Suizhou, un meteorit que va caure l'any 1986 a la localitat de Xihe, al districte de Zengdu de la prefectura de Suizhou (Província de Hubei, República Popular de la Xina). També ha estat descrita en altres meteorits recollits a Algèria, al Marroc, a Austràlia i a l'Antàrtida.

## Referències

* ↑ «Tuite» (en anglès). Mindat. [Consulta: 7 setembre 2017].
* ↑ Bosi, Ferdinando; Hatert, Frédéric; Pasero, Marco; Mills, Stuart J. «IMA Commission on New Minerals, Nomenclature and Classification (CNMNC) – Newsletter 73». European Journal of Mineralogy, 35, 3, 19-06-2023, pàg. 397–402. DOI: https://doi.org/10.5194/ejm-35-397-2023 [Consulta: 4 juliol 2023].
* ↑ «Suizhou meteorite (Suizhou L6 chondrite), Xihe, Zengdu District (Cengdou District), Suizhou Prefecture, Hubei Province, China» (en anglès). Mindat. [Consulta: 7 setembre 2017].
# Ulrich Hütter

Ulrich W. Hütter (18 de desembre de 1910 - 12 d'agost de 1990) fou un enginyer i professor universitari austríac-alemany. Hütter es considera un pioner destacat en la generació d'energia eòlica.

## Biografia

Després d'acabar l'escola a l'Institut Humanístic de Salzburg, Hütter va estudiar enginyeria mecànica i construcció naval a la Universitat Tecnològica de Viena del 1930 al 1936. El 1932 va començar a aprendre a planejar amb el seu germà Wolfgang Hütter i posteriorment va desenvolupar alguns models de planadors amb ell. Des de 1936 va estudiar enginyeria aeronàutica a la Universitat de Stuttgart i es va graduar allà el 1938. Es va doctorar el 1942 a la Universitat de Viena amb una "contribució a la creació de bases de disseny per a centrals eòliques", l'anomenada teoria del rotor eòlic de Hütter.
Hütter va viure a Weimar entre 1939 i 1943 i hi va treballar com a cap del departament aerodinàmic de l'escola d'enginyeria de Weimar. El 1943, es va cridar a Hütter a l'institut de recerca de Zeppelinwerke (FGZ) a Ruit, a prop de Stuttgart, on va ser cap del departament de construcció per a míssils tripulats, sistemes de remolc submarí i el caça nocturn Hütter Hü 211.
El 1944, Hütter va rebre una plaça de docent de dinàmica de fluids i mecànica de vol a la Universitat de Stuttgart. Després del final de la guerra i d'un breu internament, Hütter va treballar del 1946 al 1959 com a director d'obres a Allgaier Werke a Uhingen (Württemberg). No va ser fins al 1952 que es va renovar la seva posició com a docent a l'Institut Tecnològic de Stuttgart. L'aerogenerador StGW-34 de Hütter, desenvolupat el 1957, es considera una fita en la història de l'ús de l'energia eòlica i el prototip de totes les "turbines de lliure circulació" modernes. Hütter es va convertir en professor associat el 1959 i responsable del recent fundat Departament de Física de Vol Aplicat a Stuttgart.
Hütter es va retirar el 1980.

## Referències

* ↑ Firma Topf & Söhne - Hersteller der Öfen für Auschwitz : ein Fabrikgelände als ERinnerungsort?. Frankfurt: Campus Verlag, 2002. ISBN 3-593-37035-2.
* 1 2 3 Dörner, Heiner.. Drei Welten - ein Leben : Prof. Dr. Ulrich Hütter, Hochschullehrer - Konstrukteur - Künstler. Heilbronn: H. Dörner, 1995. ISBN 3-00-000067-4.
* ↑ Herwig, Dieter.. Luftwaffe secret projects : ground attack & special purpose aircraft. Hinckley, England: Midland Pub, 2003. ISBN 1-85780-150-4.
# Telmatobius necopinus

Telmatobius necopinus és una espècie de granota que viu al Perú.

## Referències

* Monteza, J.I. & Lehr, E. 2004. Telmatobius necopinus. Llista Vermella d'Espècies Amenaçades de la UICN 2006. Consulta: 17 de gener de 2008.